**Пажар у кафэ «Палігон»** — пажар у Расіі, які адбыўся а 02:37 5 лістапада 2022 года ў горадзе Кастрама.

Ход падзей
----------

У ноч на 5 лістапада 2022 года планавалася, што «Палігон» будзе працаваць да пяці гадзін раніцы: аб працяглых вечарынках у пятніцу і суботу абвясцілі на старонцы клуба ў сацыяльных сетках. Будынак загарэўся ў палове трэцяга ночы. Полымя распаўсюдзілася на 3500 квадратных метраў, дах цалкам абрынуўся. Для тушэння пажару задзейнічалі больш за 50 спецыялістаў на двух дзясятках спецаўтамабіляў. З рэстарана эвакуіравалі 250 чалавек, яшчэ 15 вывелі з бліжэйшага шматпавярховага дома з-за шырокага задымлення. Да паловы пятага ўзгаранне ўдалося лакалізаваць, праз тры гадзіны ліквідавалі адкрытае полымя.

У парушэнне нормаў супрацьпажарнай бяспекі большасць аварыйных выхадаў з клуба было заблакавана, што пацягнула немагчымасць хуткай эвакуацыі. Па сведчаннях відавочцаў, пажарная сігналізацыя не зрэагавала на ўзгаранне. Ратуючы наведвальнікаў палаючага кафэ пажарныя былі вымушаны выломліваць дзверы, так як 4 эвакуацыйных выхаду былі зачынены. Адчыненымі апынуліся толькі 3 дзверы. З-за гэтага ў кафэ пачалася цісканіна і паніка. Як пазней паведамілі экстранныя службы, целы загінулых, у асноўным, былі знойдзены ў курылцы, дапаможным памяшканні і каля туалетаў.

Ахвяры
------

У выніку пажару 13 чалавек загінулі, 9 атрымалі траўмы, яшчэ 4 абвешчаны прапаўшымі без вестак.

Расследаванне
-------------

Следчае ўпраўленне СК РФ па Кастрамской вобласці ўзбудзіла дзве крымінальныя справы: па частцы 3 артыкул 109 КК РФ («Прычыненне смерці па неасцярожнасці двум або больш асобам») і па частцы 3 артыкула 238 КК РФ («Аказанне паслуг, якія не адпавядаюць патрабаванням бяспекі і прывялі да смерці двух і больш асоб»). Следчы камітэт РФ таксама пачаў праверку на прадмет магчымай бяздзейнасці кантралюючых органаў Кастрамской вобласці.

Прычынай трагедыі ў «Палігоне» стала запушчаная ўнутры паляўнічая піратэхніка: адзін з наведвальнікаў падчас масавага канфлікту стрэліў у столь з ракетніцы і збег. У якасці падазраванага быў затрыманы і арыштаваны 23-гадовы расійскі вайсковец з воінскай часці Кастрамскога тэрытарыяльнага гарнізона, камісаваны па раненні ў ходзе ўварвання Расіі ва Украіну. Пазней быў затрыманы і адпраўлены пад арышт дырэктар кафэ.

Высветлілася, што ўладальнікам кафэ з’яўляецца дэпутат Кастрамской абласной думы ад фракцыі «Адзіная Расія» Іхтыяр Ілдыр аглы Мірзоеў. Па звестках МНС Расіі, на працягу некалькіх гадоў будынак пазбягаў супрацьпажарных праверак.

Старшыня Следчага камітэта РФ Аляксандр Бастрыкін даручыў кіраўніку следчага ўпраўлення па Кастрамской вобласці Дзянісу Леўчанку далажыць аб пажары ў ноч на суботу, а потым загадаў перадаць у Галоўнае следчае ўпраўленне СК Расіі крымінальныя справы, узбуджаныя па факце здарэння ў «Палігоне».

Рэакцыя
-------

Прэзідэнт Беларусі Аляксандр Лукашэнка накіраваў Уладзіміру Пуціну спачуванне ў сувязі з трагічнай гібеллю людзей.

Адміністрацыя Кастрамской вобласці абвясціла 7 лістапада Днём жалобы па загінулых.

Гл. таксама
-----------

* Пажар у клубе «Кульгавы конь»  (бел. (тар.)) (бел.
* Пажар у доме састарэлых Кемерава

Зноскі
------

1. ↑  *Оксана Кириллова*. Запущенная петарда и давка при эвакуации. Что известно о пожаре в кафе «Полигон» в Костроме (руск.).   лістапада 2022). Архівавана з першакрыніцы 5 лістапада 2022. Праверана 7 лістапада 2022.
2. 1 2 3 4 5 6  Пожар в клубе "Полигон" в Костроме: 13 погибших, задержаны двое подозреваемых **(нявызн.)**, *BBC News Русская служба*. Праверана 6 лістапада 2022.
3. ↑  15 Killed, 250 Evacuated In Russian Cafe Fire: Report **(нявызн.)**, *NDTV* (5 November 2022). Праверана 5 November 2022.
4. ↑  Спасший людей при пожаре «Полигона» костромич: «Просто очень хотелось жить!»
5. ↑   В костромском клубе "Полигон" после возгорания не сработала пожарная сигнализация
6. ↑  Почему кафе «Полигон» повторило ошибки «Зимней вишни»
7. ↑  Что известно о пожаре в кафе в Костроме (руск.).   лістапада 2022). Архівавана з першакрыніцы 7 лістапада 2022. Праверана 7 лістапада 2022.
8. ↑  В Костроме арестовали предполагаемого виновника пожара в кафе «Полигон»
9. ↑  Владельца сгоревшего кафе «Полигон» заподозрили в махинациях с землей
10. ↑  Сгоревший клуб в Костроме не проходил проверки противопожарной безопасности
11. ↑  Бастрыкин поручил доложить о пожаре в кафе в Костроме (руск.).   лістапада 2022). Архівавана з першакрыніцы 7 лістапада 2022. Праверана 7 лістапада 2022.
12. ↑  Расследование пожара в кафе «Полигон» передано в центральный аппарат СКР
13. ↑  Траур по погибшим при пожаре в кафе объявили в Костромской области 7 ноября